Dette var den første finalen som ikke hadde restriksjoner på antall tilskuere siden finalen i 2019, ettersom de to foregående finalene ble berørt av Covid-19-pandemien. Finalen skulle opprinnelig spilles på Allianz Arena i München, men etter utsettelsen og flyttingen av 2020-finalen, ble alle finale-vertene forskjøvet ett år, slik at 2022-finalen ble gitt til Krestovskij stadion i St. Petersburg. Etter den russiske invasjonen av Ukraina 24. februar valgte imidlertid UEFA å flytte finalen til Stade de France. Den russiske andrepsspilleren Andrej Arshavin skulle ha vært UEFAs offisielle finale-ambassadør, men han ble frattat oppgaven etter flyttingen til Saint-Denis.